בחזקת חף מפשע (מיני-סדרה)

**בחזקת חף מפשע** (באנגלית: **Presumed Innocent**) היא סדרת אנתולוגיה מתח ודרמה משפטית אמריקאית שנוצרה על ידי דייוויד אי קלי, על בסיס רומן באותו השם משנת 1987 מאת סקוט טוראו. מיני-סדרה זו היא עיבודו הטלוויזיוני הראשון של הספר, לאחר עיבודו הקולנועי שהופק בשנת 1990 בכיכובם של האריסון פורד ובריאן דנהי.

המיני-סדרה עלתה לשידור בשירות הזרמת המדיה "אפל TV פלוס" ב-12 ביוני 2024.

## רקע עלילתי
פרקליט בכיר, שנאשם ברצח עמיתתו ופילגשו, נקלע לתעלומה שחושפת את המתחים והשחיתויות במערכת המשפט.

העונה השנייה של הסדרה מבוססת על הספר "Dissection of a Murder" מאת ג'ו מארי, אשר עתיד לצאת לאור בחודש מאי 2026. עלילת העונה תעסוק בעורכת דין בשם ליילה ריינולדס המקבלת לידיה תיק רצח מתוקשר של שופט מוכר, לבקשתו המפורשת של הנאשם בתיק.

## צוות השחקנים והדמויות
### דמויות ראשיות
* ג'ייק ג'ילנהול – **ראסטי סאביץ**'
* רות נגה – **ברברה סאביץ**'
* ביל קאמפ – **ריימונד הורגן**
* או. טי.  פגבנל – **ניקו דלה גווארדיה**
* צ'ייס אינפיניטי – **ג'יידן סאביץ**'
* ננה מנשה – **בלשית אלנה רודריגז**
* רנטה ריינסווה – **קרוליין פולמוס**
* פיטר סארסגארד – **טומי מולטו**
* קינגסטון רומי סאות'וויק – **קייל סאביץ**'
* אליזבת מארוול – **לוריין הורגן**
### דמויות אורחות
* לילי רייב – **ד"ר ליז ראש**
* ג'יימס הירויוקי ליאו – **הרברט קומגאי**
* וירג'יניה קול  – **יוג'ניה**
* מתיו אלן – **דלטון קלדוול**
* מארק הארליק – **ליאם ריינולדס**
* טייט בירצ'מור – **מייקל קלדוול**
* נומה דומזווני – **השופטת ליטל**
* גבי בינס – **מיה**
* סארונס ג'יי. ג'קסון – **קליפטון**

## הפקה
בפברואר 2022, נמסר לראשונה כי שירות הזרמת המדיה "אפל TV פלוס" הזמינה עיבוד טלוויזיוני בן שמונה פרקים לרומן "בחזקת חף מפשע" מאת סקוט טורו, שתפותח על ידי היוצר דייוויד אי קלי, שגם יפיק את העיבוד לצד דסטין תומסון, ג'יי ג'יי אברמס, בן סטפנסון ומתיו טינקר. 

ג'ייק ג'ילנהול, שכיכב בעונה הראשונה של הסדרה, ישמש כמפיק בפועל בעונה השנייה לצד אהרמס ורייצ'ל ברוסנהאן.

### ליהוק
בדצמבר 2022, נמסר על ניהול משא ומתן מול ג'ייק ג'ילנהול על כיכוב בתפקיד הראשי והצטרפות להפקת המיני-סדרה בפועל. בינואר 2023, אושר ליהוקו של ג'ילנהול, לצד ליהוקם של רות נגה, ביל קאמפ ואליזבת מארוול, ונמסר כי על בימוי המיני-סדרה יופקדו גרג יאיטנס ואן סוויצקי. בפברואר ובמרץ 2023, נמסר על ליהוקם של רנטה ריינסווה, פיטר סארסגארד, או. טי.  פגבנל, לילי רייב, ננה מנשה. נומה דזמווני, גבי בינס וסארונס ג'יי. ג'קסון.

השחקנית רייצ'ל ברוסנהאן נבחרה להוביל את העונה השנייה של הסדרה לצד שחקנים נוספים ובהם מת'יו ריס, קורטני בי ואנס ופיונה שו. במרץ 2026 השחקנית ג'ודית לייט הצטרפה לצוות השחקנים של העונה השנייה בסדרה.

### צילומים
צילומי העונה הראשונה החלו בפברואר 2023 בפסדינה, קליפורניה.

## הפצה
בכורת המיני-סדרה התקיימה בפסטיבל הסרטים טרייבקה 2024 ב-9 ביוני 2024. בשירות הזרמת המדיה "אפל TV פלוס", המיני-סדרה עלתה לשידור ב-12 ביוני 2024.

## ביקורות
באתר הביקורות "Rotten Tomatoes" זכתה המיני-סדרה לציון 80%, עם דירוג ממוצע של 7/10, על סמך 35 ביקורות מבקרים. בקונצנזוס המבקרים של האתר נכתב כי  באתר הביקורות המשוקללות "Metacritic", קיבלה המיני-סדרה את הציון 64/100 על בסיס 30 ביקורות, דבר המצביע על "ביקורות חיוביות לרוב".

## פרסים ומועמדויות

## קישורים חיצוניים

## הערות שוליים

קטגוריה:סדרות טלוויזיה אמריקאיות שעלו לשידור בשנת 2024
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:סדרות משפטיות אמריקאיות
קטגוריה:אפל TV פלוס: תוכניות וסדרות
קטגוריה:סדרות טלוויזיה המבוססות על ספרים